Yuriy Rapoport
Yuriy Aleksandrovich Rapoport (1924-yil 18-iyun, Moskva — 2009-yil 1-sentyabr) taniqli sovet va rus tarixchisi, arxeolog, etnografdir. 1951-yilda Moskva davlat universitetining tarix fakultetini tugatgan. 1951-yildan SSSR Fanlar akademiyasi Etnografiya institutida ilmiy xodim. Uning tadqiqot mavzusi qadimgi Xorazmning arxeologiyasi, tarixi va madaniyati — Amudaryoning quyi oqimidagi tarixiy mintaqa va qadimiy davlat edi. Xorazm arxeologiya-etnografiya ekspeditsiyasi asoschisi S.P.Tolstov ishining davomchilaridan biri. 1967-yilda nomzodlik dissertatsiyasini himoya qildi. Xorazm ossuariylariga bagʻ'shlangan 1971-yilda nashr etilgan „Qadimgi Xorazm (ossuariylar) dini tarixidan“ kitobining muallifi.